Carl Filtsch

**Carl Filtsch** (også **Karl Filtsch** og **Filtsch Károly**; født 28. mai 1830 i Mühlbach, Det østerrikske keiserrike,  død 11. mai 1845 i Venezia, Italia) var en pianist og komponist, et musikalsk vidunderbarn.

## Liv
Filtsch var siebenbürgen-sakser. Da han var tre år gammel, fikk han klavertimer av sin far, Joseph Filtsch, en evangelisk-luthersk prest og dikter fra Mühlbach i Transylvania. Under omsorg av grevinnen Jeannette von Bánffy, reiste han i 1837 til Wien for videre undervisning, blant annet hos Friedrich Wieck. Han ble introdusert til hoffet, og ble musikk- og lekekamerat til senere keiser Franz Joseph, som var like gammel som ham. I februar 1841 debuterte han i Wien Musikverein, hvor hans «høye grad av fullkommenhet» og «dyktighet i tone, fremføring, uttrykk, styrke, og nyansering» (Moritz Gottlieb Saphir) ble lagt merke til. Han foretok konsertreiser og hadde suksess i flere byer.

I desember 1842 reiste han til Paris, der han ble Frédéric Chopins favorittelev; Chopin underviste ham i to år. Franz Liszt underviste ham i en periode etter at han ble bedt om det av Chopin. Liszt skal senere ha sagt: «Hvis denne lille fyren legger ut på turné, kan jeg like godt lukke butikken.» Og Chopin kommenterte etter en av hans solokonserter: «Å Gud, for et barn! Ingen har noen gang forstått meg så godt som ham. Han imiterer ikke, det er samme sentiment, han har et instinkt som får ham til å spille uten å tenke&nbsp;... ». Alle ledende musikktidsskrifter i Wien, Paris og London, hadde overveldende anmeldelser.

Men snart måtte planlagte turer gjennom hele Europa bli avlyst: Filtsch ble diagnostisert med tuberkulose og legene foreskrev sjøbadekur i Venezia. Etter en kort bedring og et siste sommeropphold i Transylvania og Wien, vendte han tilbake til Venezia. Der døde han snart, like før hans femtende bursdag. Han er gravlagt i San Michele-kirkegård i Venezia.

Filtsch, som begynte å improvisere tidlig på klaver, etterlot seg åtte egne komposisjoner, som ble publisert for første gang i 1843 i London. Han komponerte også et klaverkonsert, som var lenge ansett som tapt. Til tross for gjenkjennelige påvirkninger fra hans lærere, speiler hans unike musikalske fremmelighet og talent seg i hans komposisjoner.

## Etterlatte komposisjoner

* Choral (1839)
* Romanze ohne Worte (1840)
* Barcarole
* Mazurka
* Impromptu in Ges-Dur op. 1
* Impromptu in b-Moll (1843)
* Introduction und Variationen op. 2
* Konzertstück für Klavier und großes Orchester in h-Moll
* Ouvertüre in D-Dur
* Lebewohl von Venedig (Adieu)
* Andante und Nocturne op. 1 Nr. 1 und op. 1 Nr. 2
* Sechs kleine Präludien
* Präludium und Fuge
* Etude héroique
* Cadenza zu Beethovens Klavierkonzert in c-Moll
* Etude in F-Dur op. 8
* Etude in c-Moll op. 10

## Arrangementer
Siden 1995 holdes «Carl Filtsch-festivalen», en klaver- og komposisjonkonkurranse, i Sibiu, Romania.

## Referanser


## Litteratur
* 
* Peter Szaunig: *Carl Filtsch (1830–1845).* Monografi i 3 språk (tysk, rumensk, engelsk). Johannis Reeg Verlag, Heilbronn 2008, ISBN 978-3-937320-36-6, S. 132.
* Ernst Irtel: *Der junge siebenbürgische Musiker Carl Filtsch. 1830-1845. Ein Lebensbild*, ISBN 978-3980201551

## Eksterne lenker
* 
* 
* 
*  Nina Mai: ''De glemte Vidunderbarn fra Transylvania. Direktør Brigitte Drodtloff ønsker å gi musikalsk geni Carl Filtsch udødelighet tilbake. '' I: General tyske avisen for Romania på 9. Juni 2017.